Latviešu Radio
Latviešu Radio bija komercradiostacija, kas raidīja Latvijā. Tā atskaņoja populārākās dziesmas latviešu valodā, kas tapušas pēc Latvijas neatkarības atjaunošanas 1991. gadā. Programmas muzikālā daļa sastāv tikai no populārākās Latvijā tapušās mūzikas latviešu valodā. Radiostacija savu darbību uzsāka 2008. gada 9. oktobrī un darbojās 3 gadus, līdz 2011. gada 26. novembrī tika pārdēvēta par Radio Super FM. Latviešu Radio līdzās European Hit Radio un Krievijas Hiti ietilpa mediju grupā "Super FM", kas bija valstī lielākā komercradiostaciju grupa, kas ar 29 raidītāju tīklu visā Latvijā katru nedēļu aptvēra turpat 500 000 klausītāju.